《送林叔度游支提寺》
明代·徐熥

何时踪迹别壶公，岁晚看山过霍童。客路杖藜残雪里，人家鸡霍乱云中。

钟闻下界诸天近，寺隐深林一径通。遥想空门多胜事，半龛明月几僧同。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。